**Ministru kabineta rīkojuma projekta „****Par piekrišanas sniegšanu akciju sabiedrības „Latvenergo” izšķirošās ietekmes iegūšanai jaundibināmā kapitālsabiedrībā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 7. panta otrā daļa un 98. panta trešā daļa. |
| 2. | Pašreizējā situācija un problēmas | Š.g. 7.-8.martā Baltijas valstu premjerministri tikšanās laikā Lietuvas pilsētā Prienos pauda atbalstu tālākai Visaginas atomelektrostacijas projekta (turpmāk tekstā - Projekts) attīstībai un komersantu AS „Eesti Energia”, AS „Latvenergo” un AS „Visagino atomine elektrine” dalībai Projektā.  Saskaņā ar Projekta attīstības plānu Projektam ir plānoti vairāki posmi. Pirmajā priekšizpētes posmā tiks sagatavoti un saskaņoti galvenie Projekta līgumi, dibināta Projekta kompānija, kas tiks reģistrēta Lietuvas Republikā, veiktas citas nepieciešamās aktivitātes. Dalība Projekta kompānijas dibināšanā nodrošina AS „Latvenergo” līdzdalību kā Projekta kompānijas akcionāram visos Projekta attīstības posmos, kā arī dod tiesības AS „Latvenergo” turpināt Projekta sarunas un piedalīties svarīgu Projekta nosacījumu definēšanā un savu interešu aizsardzībā, nodrošinot AS „Latvenergo” interesēm atbilstošu līdzdalības modeli un juridisko ietvaru.  Lai AS „Latvenergo” piedalītos Projekta kompānijas dibināšanā, ir nepieciešams dibināt AS „Latvenergo” 100% piederošu meitas kapitālsabiedrību Projekta investīciju pārvaldībai. Projekta priekšizpētes posmā AS „Latvenergo” neuzņemas nekādas finanšu saistības, izņemot plānotās investīcijas meitas sabiedrības pamatkapitālā un nepieciešamās administratīvās izmaksas.  Likuma „Par valsts un pašvaldību kapitāla daļām un kapitālsabiedrībām” 7. panta otrā daļa nosaka, ka lēmumu par valsts kapitālsabiedrības izšķirošās ietekmes iegūšanu citā kapitālsabiedrībā pieņem Ministru kabinets un saskaņā ar 98. panta trešo daļu valsts kapitālsabiedrības valdei nepieciešama Ministru kabineta iepriekšēja piekrišana līdzdalības iegūšanai citā sabiedrībā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar rīkojuma projektu Ministru kabinets dod piekrišanu AS „Latvenergo” līdzdalības un izšķirošās ietekmes iegūšanai jaundibināmā kapitālsabiedrībā, kas tiek dibināta, lai nodrošinātu AS „Latvenergo” dalību Visaginas atomelektrostacijas projektā.  AS „Latvenergo” Valde 2012.gada 20.martā ar lēmumu Nr.42/13 nolēma dibināt AS „Latvenergo” pilnībā piederošu jaunu kapitālsabiedrību, kā arī lūdza AS "Latvenergo" Akcionāru sapulces piekrišanu. Savukārt, AS „Latvenergo” Akcionāru sapulce 2012.gada 29.martā ar lēmumu (prot. Nr.3., 9.§) nolēma piekrist ierosināt Ministru kabinetam sniegt piekrišanu AS „Latvenergo” pilnībā piederošas kapitālsabiedrības dibināšanai. |
| 5. | Projekta izstrādē iesaistītās institūcijas | Projekta sagatavošanā nav iesaistītas citas institūcijas |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekts attieksies uz AS „Latvenergo”. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Rīkojuma projekts neparedz izdot jaunus tiesību aktus, kā arī neparedz grozīt spēkā esošos. |
| 2. | Cita informācija | Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta normas piemēros AS „Latvenergo”. |
| 2. | Projekta izpildes ietekme uz pārvaldes funkcijām | Jaunas valsts institūcijas netiks radītas, kā arī netiks paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas institūcijas netiks veidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Esošās institūcijas netiks reorganizētas. |
| 6. | Cita informācija | Nav. |

Anotācijas III, V un VI sadaļa – nav attiecināmas.

Ministru prezidents V. Dombrovskis

Ekonomikas ministrs D.Pavļuts

Iesniedzējs: Ekonomikas ministrs D.Pavļuts

Vīza: Valsts sekretārs J.Pūce

26.04.2012. 11:22

601

J.Bunkovskis

67013170, [janis.bunkovskis@em.gov.lv](mailto:janis.bunkovskis@em.gov.lv)